Viljakkalan kirjasto 10.10.2007
Arvoisat kutsuvieraat, hyvät naiset ja miehet !

Viljakkalan kirjastolla on tänään iloinen päivä, jopa säiden haltija on tullut mukaan

tähän päivään. Me kaikki saamme olla juhlistamassa kirjastoa, joka on nyt ehostettuna valmis palvelemaan omalta osaltaan Viljakkalassa asuvaa Ylöjärven kaupunginosan väestöä. Pari vuotta sitten lokakuussa aloiteltiin liittymisneuvotteluja Ylöjärven kanssa oli kohta selviö, että Viljakkalassa mahdollisen liittymisen

myötä tulevista yhdistymisavustuksista olisi kirjastomme saaminen nyt tavallaan

tyhjäksi jäävään kunnanvirastoon. Kirjastomme on ollut lainausmerkeissä evakossa

lähes kolmevuosikymmentä. Sillä vuoden 1980 lopussa tämän talon yläkerrasta siirtyi

kirjasto vastavalmistuneen säästöpankin alakertaan. Kirjasto siellä on kuitenkin kulkuyhteyksien takia ollut hieman ongelmallinen kaiken aikaa. Kymmenisen vuotta

sitten muutettiin sisäänkäyntiä helpottamaan kulkua jyrkkien rappusten sijaan.

Nyt on kirjastoomme kaikilla hyvät pääsymahdollisuudet liikuntaesteistä huolimatta.

Kirjasto – niin kuin kaikki - on vuosikymmenten saatossa kokenut suuren muutoksen.

Meillä oli täällä muutama vuosikymmen sitten kuusi kansakoulua ja kaikilla niin sanotuilla sivukouluilla oli myös kirjastot. Sivukirjastot, joissa yleensä koululla asuva

opettaja huolehti kirjojen lainauksen. Koulujen loputtua monille kouluille jäi kuitenkin nämä sivukirjastot. Sivukirjastojen hoitajat tekivät omalta osaltaan suuren työn kuljettaessaan kirjoja pääkirjastolta sivukirjastopisteeseen. Sillä totta kai sielläkin tarvittiin uudet kirjat. Maistan hyvin miten itse käytin Heinälammin kirjastoa ja aina näin syksyn tullen – kun ulkotyöt olivat tehtynä - kirjastossa käynti alkoi ja varattiin uusia kirjoja joita sinä syksynä kirjamarkkinoille oli ilmestynyt.
Minulla on Viljakkalan kunnan kunnalliskertomus vuodelta 1959 ja en malta nyt olla kertaamatta hieman tämän kirjaston historiaa.
Siellä kirjastostamme kerrotaan tarkkoja lukuja: Kirjastolautakunta kokoontui 5 kertaa. Kantakirjasto ollut kunnan viraston yläkerrassa ja hoitajana ollut Elli

Riihioja osa-aikaisena.    
Lainaajia kirjoilla oli 182   kirjoja yhteensä 2742 ja

kotilainoja yhteensä 4003 eli keskimäärin 22 kirjaa per lainaaja vuodessa

Heinälammin koululla oli piirikirjasto jossa kävi lainaajia 78

Lainausasemat olivat Hanhijärven koulu, Hepo-Ojan koulu, Karhen koulu ja 

Nisun koulu sen lisäksi silloin toimi vielä Haverin kaivos ja siellä tämän kirkonkylän

kirjaston lisäksi oli oma lainausasemansa jossa oli 51 lainaajaa

yhteensä lainaajia oli Viljakkalan kirjastolla 407, mielestäni ihan kohtuullisen paljon.  

Kirjan takakannessa oli kortti johon kirjoitettiin lainaajan numero, sekä päivämäärä,

koska kyseinen kirja on palautettava. Siitä sitten seurasi sakkoja ellei kirjaa palautettu määräaikaan menneessä. 
Aikanaan, kun sivukirjastot loppuivat Hämeenkyrön kanssa päästiin sopimukseen kirjastoauton kulkemisesta sivukylille. Joskus sitten olemme saaneet palautusta vähäisestä lainaaja määrästä, mutta se selittyy kirjastoautolla ja sillä että täältä on

kirjastoja käytetty niin Tampereella kuin Ylöjärvelläkin
Viljakkalassa on  osattu olla kehityksessä mukana ja perustettu kirjastot kylille siihen aikaan kun kirjat olivat lähes ainut mahdollisuus kansan sivistämiseen. Kirjastot ovat kautta aikojen antaneet tasa vertaisen mahdollisuuden ihmisen omaan itsensä kehittämiseen ja tuoneet kaikkien saataville tiedon jonka kirjat ovat antaneet. 

Kirjasto, joka sinällään on osa jokapäiväistä elämää on myös tärkeä linkki suomen 

historian säilyttämisessä. Nyt toki internet aika on ”ehkä” tuomassa siihen muutosta. Kirjastoilla on omalla hiljaisella tavallaan aina ollut oma tehtävänsä kylien kulttuurin luomisessa. Kirjastosta ovat löytyneet monet erilaisten kylän juhlien ohjelmat. 
Kirjastolla on oma suuri merkityksensä yleisenä kulttuurin vaalijana se on osa suomalaisuutta. Seitsemän vuosikymmentä sitten vasta radiot alkoivat yleistyä, siihen asti kirjastot olivat ainut tällainen kaikille avoin mahdollisuus. Mikään ei ole niin vanha kuin eilinen sanomalehti  sanontana on olemassa, mutta kirjan elinkaari ei ole niin lyhyt. Nytkin voit tuolta hakea käteesi vanhan kirjan ja todeta miten elävää sen kirjan kieli onkaan ollut.

Katsoessamme ulos näemme suomen liput liehumassa. On Aleksis Kiven päivä.

Aleksis Kivi on eräs suomalaisen kirjallisuuden tukipylväs. On aivan uskomaton sen sanojen kirjo joka hänen teksteistään luettavaksemme aukeaa, Vai mitä sanotte näistä

kaikille tutuista sanonnoista


Niin muuttuu maailma, Eskoni ( Nummisuutarit)


Ventta holl – housuni putoo ( Juhani)


Voimallinen tahto, vie miehen läpi harmaan kiven


Nuoruus ja hulluus, vanhuus ja viisaus

Nyt on muodikasta puhua mielenmaisemasta. Tästäkin ikkunasta aukeaa meidän mielenmaisemamme, voi sanoa, Aleksis Kivellä oli suomalainen mielenmaisema. 

Ja miten hienosti hän osasi sen esiin tuoda, kuten äsken runoista kuulimme.

Vuodesta 1978 asti 10.10 on myöskin vietetty suomalaisen kirjallisuuden päivää.
Kirjaston avajaiset siis sopivat hyvin tähän päivään.

Vietämme tänään myöskin Mielikirja päivää, lukemisen teemapäivää. Päivän tavoitteena on innostaa kaikkia lukemaan ja löytämään oma mielikirjansa.
Siihen meille antavat mahdollisuuden hienot puitteet  uusittu kirjasto johon
tämän juhlan jälkeen voimme kaikkia tutustua.
Me elämme maailmassa joka on kovin kiireinen, hektinen, mutta kirjastoissa meillä

on onnistuttu säilyttämään niihin kuuluva rauhallisuus, kiireettömyys. Nythän kirjastoihin kuuluvat lukusalit, Mahdollisuudet musiikinkuunteluun ja internet yhteydet joka puolelle maailmaa. Internet antaa mahdollisuuden kirjastolle hyviin 

lisääntyneisiin palveluihin. Muutama vuosi sitten tarvitsin erästä hieman harvinaisempaa kirjaa. Kirjaa täällä meidän kirjastossa ei ollut. Niinpä silloinen kirjastonhoitajamme Liisa Puntalo katsoi netistä; 
joo, Viialan kirjastossa on kaksi toinen on lainassa, mutta toinen on saatavissa. Niin se tilattiin ja seuraavana päivänä kirja oli minulla käytettävissä.

Suomalaiset ovat kaiken kaikkiaan tässäkin asiassa etuoikeutettu kansa.

Kirjastot ovat kaikkien halukkaiden ulottuvilla. Koko kansamme osaa lukea ja

siten käyttää näitä palveluja sekä hyödykseen että myös vapaa-aikansa piristykseen.

Kaiken lisäksi monessa kunnassa, vaikka palveluja joudutaan karsimaan on tajuttu kirjastojen merkitys kuntalaisten lähi palveluna. Kirjastotoimi ja kaikki se mitkä

toiminnot nyt valmistuneeseen kirjastoon tulevat on merkittävä osa Ylöjärven kaupungin palveluissa täällä Viljakkalan kaupunginosassa.

Tämä lähikirjasto tulee varmasti omalta osaltaan olemaan tärkeä linkki kehityksessä,
joka tavallaan liittää tavallisen kuntalaisen osaksi nykyistä kotikuntaa ja sen antamia
palveluita. Toivotan onnea ja menestystä lähikirjastollemme. Olkoon se osoituksena,

että sukupolvien ketju ei tälläkään kulttuurin alalla tule täällä meillä katkeamaan.

